**Νεολαία ΜέΡΑ25: Καταδικάζουμε τις πρακτικές ευτελισμού των ΑΕΙ - «μαύρη σελίδα» η φωτογραφία με τον πρύτανη της ΑΣΟΕΕ**

Η φωτογραφία με τον πρύτανη της ΑΣΟΕΕ και την πινακίδα να κρέμεται κάτω από το λαιμό του είναι μια μαύρη σελίδα για τα Ελληνικά πανεπιστήμια.

Δεν μπορούμε σε καμία περίπτωση να συναινέσουμε σε τέτοιες πρακτικές ευτελισμού και τις καταδικάζουμε.

Για εμάς που οραματιζόμαστε ένα ανοιχτό και δημόσιο πανεπιστήμιο με ελεύθερες ανταλλαγές απόψεων, ιδεών και εργαλείων αγώνα, αυτά τα περιστατικά δεν χωρούν και δίνουν τροφή σε αυτούς που αντιμάχονται το πανεπιστημιακό άσυλο και την ακαδημαϊκή κοινότητα.

Ο τρόπος για να πολεμήσουμε τις φασιστικές πρακτικές Χρυσοχοΐδη δεν είναι σε καμία περίπτωση να τις αντιγράψουμε.

Ο αγώνας μας για ένα ζωντανό πανεπιστήμιο με τις φοιτήτριες και τους φοιτητές να παλεύουν και να διεκδικούν μέσα σε αυτό για τα δικαιώματα και τις ανάγκες τους είναι διαρκής και αυτές οι πρακτικές αποτελούν τροχοπέδη στις μάχες που καλούμαστε να δώσουμε.

**Νεολαία ΜέΡΑ25**